ขรัวอินโข่ง
ขรัวอินโข่ง มีชีวิตอยู่ในสมัยรัชกาลที่ 3-4 (ไม่ปรากฏวันเดือนปีเกิด) ศิลปินผู้ได้รับการยกย่องเป็นจิตรกรเอกประจำรัชกาลที่ 4 แห่งสมัยรัตนโกสินทร์ เป็นศิลปินในสมณเพศ ศิลปินไทยคนแรกที่ใช้เทคนิคการเขียนภาพฝาผนังแบบตะวันตกที่แสดงปริมาตรใกล้ไกล นับเป็นศิลปินก้าวหน้าแห่งยุคที่ผสมผสานแนวดำเนินชีวิตแบบไทยกับตะวันตกเข้าด้วยกัน ซึ่งสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพทรงยกย่องว่า ขรัวอินโข่งเป็นช่างเขียนไม่มีตัวสู้ในสมัยนั้น
อนุชัย ศรีจรูญพู่ทอง
อนุชัย เรียนจบจากโรงเรียนไทยวิจิตรศิลป และ สาขาวิจิตรศิลป์ จากวิทยาลัยเพาะช่าง  เริ่มต้นการถ่ายรูปเปลือยแนวสวิงกิ้งเมื่อตอนอายุ 25 ปี เคยเป็นอาร์ตไดเร็กเตอร์นิตยสารแนวปลุกใจผู้ชายหลายฉบับ เช่น เปิดบริสุทธิ์ ,นวลนาง ,ไทยสวิงกิ้ง ฯลฯ จนมาเริ่มจับงานทำรีทัชภาพถ่าย ตั้งแต่รีทัชมือด้วยแอร์บรัชและคัตเตอร์ จนมาหัดใช้คอมพิวเตอร์รีทัชเป็นกลุ่มแรก ๆ ของเมืองไทย ปัจจุบันเป็นเจ้าของโปรดักชั่นเฮ้าส์ชื่อ รีมิกซ์ สตูดิโอ แบงค์ค็อก (สตูดิโอตัดต่อตกแต่งภาพเพื่อการโฆษณา)